κονστρουκτιβιστική

Ο Κ ** ονστρουκτιβισμός ή εποικοδομητισμός ή οικοδομισμός ή θεωρία του δομητισμού ** (constructivism) αναφέρεται στο «πώς οι άνθρωποι μαθαίνουν». Βασική αρχή είναι ότι οι άνθρωποι κατασκευάζουν τις δικές τους κατανοήσεις για τον κόσμο γύρω τους, μέσα από την εμπειρία και τον στοχασμό τους πάνω στην εμπειρία αυτή, χρησιμοποιώντας ταυτόχρονα την προϋπάρχουσα γνώση, για να ερμηνεύσουν τη νέα γνώση. Είναι επομένως, ενεργοί δημιουργοί της γνώσης τους. Οι περισσότερες εποικοδομητικές θεωρίες μάθησης έχουν τη μορφή του γνωστικού εποικοδομητισμού (cognitive constructivism), ο οποίος εκφράζεται από τον ** Piaget ** και τους οπαδούς του ή τη μορφή του κοινωνικού εποικοδομητισμού (social constructivism) με κύριο εκφραστή του τον ** Vygotsky **. Η πρώτη μορφή δίνει έμφαση στη γνωστική επεξεργασία της μάθησης ενώ η δεύτερη στο ρόλο της κουλτούρας και της κοινωνικής αλληλεπίδρασης προκειμένου να επιτευχθεί η μάθηση. Σύμφωνα με τις ** βασικές αρχές ** του εποικοδομητισμού (constructivism) ο εκπαιδευτής για να αξιοποιήσει τις νέες τεχνολογίες πρέπει να:
 * Δημιουργήσει τις κατάλληλες συνθήκες ώστε οι εκπαιδευόμενοι να ανακαλύψουν από μόνοι τους, εξάγοντας τη γνώση από μέσα τους – όσο το δυνατό
 * Δημιουργήσει τη γνώση μέσα από αυθεντικές καταστάσεις και δραστηριότητες
 * Χρησιμοποιήσει τις γνωστικές μεθόδους μαθητείας, ώστε να μπορέσει ο εκπαιδευόμενος να κατασκευάσει τη γνώση μέσα από πραγματικές καταστάσεις και δραστηριότητες
 * Τοποθετήσει τη γνώση σε πολλαπλά πλαίσια προετοιμάζοντας το έδαφος για την μεταφορά σε νέα πλαίσια
 * Δημιουργήσει γνωστική ευελιξία με την εξασφάλιση ότι η γνώση αντανακλάται από πολλές προοπτικές
 * Βοηθήσει τους εκπαιδευόμενους να συνεργαστούν στην κατασκευή της γνώσης.